חוק שחרור על-תנאי ממאסר (תיקון מס' 16), התשע"ח-2018 
הצעת חוק ממשלתית, הכנסת ה-20
פורסם: ספר החוקים, חוברת 2722, עמ' 689, 2018-06-06T00:00:00+03:00
בתיקון שהתקבל בכנסת ביום כ"א בסיוון התשע"ח (4 ביוני 2018) נקבע כי יש לערוך שינויים בהרכב ועדות השחרורים ואופן פעולתם. נקבע כי נציג שירות בתי הסוהר לא יהיה חלק מהרכב ועדות השחרורים, כך שמספר החברים יצומצם מארבעה לשלושה. עם זאת, נקבע כי נציג זה ימשיך להשתתף בדיוני הוועדה. יצוין כי גם היום הנציג אינו בעל זכות הצבעה בוועדה וכי תיקון זה אינו משנה את המצב הקיים. עוד נקבע בתיקון כי נציב בתי הסוהר הוא שימנה את הנציג שישתתף בדיונים, והתנאי שהיה קבוע בחוק ערב התיקון, לפיו הנציג יהיה קצין בדרגת רב כלאי ומעלה - בוטל.